internet vaartha 102 Views
చిరకాలం గుర్తుండేలా బిసిసిఐ ఏర్పాట్లు
కాన్పూర్‌: టీమిండియా చారిత్రాత్మక 500 టెస్టు మ్యాచ్‌ ఆడబోతుంది.కాగా న్యూజిలాండ్‌ జట్టుతో ఆడనున్న ప్రతిష్టాత్మక 500 టెస్టు మ్యాచ్‌ను చిర కాలం గుర్తుంచుకునేలా ఏర్పాటు చేస్తుంది బిసిసిఐ. కోహ్లీ నేతృత్వంలోని యువ జట్టుకు ఈ గోల్డెన్‌ ఛాన్స్‌ దక్కింది.ఈనెల 22న కాన్పూర్‌లో జరుగ నున్న టెస్టు భారత్‌ జట్టుకు 500వది కావడం విశేషం.కాగా 1932లో ప్రారంభమైన భారత టెస్టు క్రికెట్‌ ప్రస్థానం ఎంతో ప్రత్యే కమైంది.క్రికెట్‌ చరిత్రలో ఈ ఘనత సాధించిన నాలుగ జట్టుగా భారత్‌ నిలిచింది. ఇప్పటి వరకు ఇంగ్లండ్‌, ఆస్ట్రే లియా, వెస్టిండీస్‌లు మాత్రమే 500 పైగా టెస్టులు ఆడిన ఘనతను సొంతం చేసుకున్నాయి. కాగా భా రతటెస్టు క్రికెట్లో మొట్టమొదట సెంచరీ చేసిన బ్యా ట్స్‌మెన్‌ లాలా అమర్‌నాథ్‌. దక్షిణ ముంబైలోని జింఖానాగ్రౌండ్స్‌లో 1933లో ఇంగ్లండ్‌తో జరిగి న మ్యాచ్‌లో లాలా 118పరుగులు చేశాడు. భారత్‌ తన మొట్టమొదటి టెస్టు మ్యాచ్‌ని 1932లో క్రికెట్‌ మక్కాగా పేరు గాంచిన ఇంగ్లండ్‌లోని లార్డ్స్‌ మైదానంలో ఆడింది.కల్నల్‌ సికె నాయుడు తొలి కెప్టెన్‌గా వ్యవహరించాడు. భారతజట్టు తొలి సారి టెస్టు మ్యాచ్‌లో విజయం సాధించింది మాత్రం 1952లో. చెన్నైలో జరిగిన ఈ మ్యాచ్‌లో ఇంగ్లం డ్‌పై ఇన్నింగ్స్‌ 8 పరుగులు తేడాతో భారత్‌ విజ యం సాధించింది. ఇక మొదటి టెస్టు సిరీస్‌ విజ యం 1971 దక్కింది.ఇంగ్లండ్‌ ఆతిథ్యమిచ్చిన ఈ సిరీస్‌ను భారత జట్టు 1-0తేడాతో గెలుపొందింది. ఇప్పటి వరకు టీమిండియా సాధించిన విజయాల్లో 2007లో బంగ్లాదేశ్‌పై సాధించిన విజయమే అతి పెద్ద విజయం.కాగా బంగ్లా రాజధాని ఢాకాలో జరిగిన ఈ మ్యాచ్‌లో ఇన్నింగ్స్‌ 219 పరుగుల తేడాతో భారత్‌ విజయం సాధించింది.ఇక భారత్‌ అత్యంత చెత్తగా వెస్టిండీస్‌ చేతిలోఓడిపోయింది. కాగా 1958లో కోల్‌కతా లోని ఈడెన్‌ గార్డెన్స్‌లో జరిగిన మ్యాచ్‌లో భారత్‌ ఇన్నింగ్స్‌,336 పరు గులు తేడాతో పరాజయం చెందింది. టెస్టుల్లో అత్య ధిక పరుగులు సాధించిన ఆటగాడిగా భారత బ్యాట్స్‌మెన్‌ సచిన్‌రికార్డు సృష్టించాడు.కాగా సచిన్‌ 200టెస్టులాడి మొత్తం 15,921 పరుగులు సాధిం చాడు. భారత్‌ తరపున అత్యధిక వికెట్లు తీసిన బౌలర్‌ కుంబ్లే. 132 టెస్టుల్లో 619 వికెట్లను కుంబ్లే తీసుకున్నాడు.
చారిత్రాత్మక టెస్టుల్లో భారత్‌
తొలి టెస్టు: 1932 లార్డ్స్‌లో ఇంగ్లండ్‌పై 158 పరుగుల తేడాతో పరాజయం
100 టెస్టు: 1967 బర్మింగ్‌హమ్‌లో ఇంగ్లండ్‌పై 132 పరుగులు తేడాతో పరాజయం
200 టెస్టు: 1982 లాహోర్‌లో పాకిస్థాన్‌పై డ్రా
300 టెస్టు: 1996 ఆహ్మాదాబాద్‌లో దక్షిణాఫ్రికాపై 64 పరుగుల తేడాతో గెలుపు
400 టెస్టు: 2006 కింగ్‌స్టన్‌ల వెస్టిండీస్‌పై 49 పరుగుల తేడాతో విజయం
500 టెస్టు: 2016 కాన్పూర్‌లో న్యూజిలాండ్‌పై?
ఆటగాళ్లు సిద్ధం
చారిత్రాత్మక టెస్టుకోసం ఆటగాళ్లు సిద్ధమయ్యారు. కాగా 500 టెస్టు మ్యాచ్‌ కోసం టీమిం డియా ఆటగాళ్లు ప్రత్యేకంగా పోటో షూట్స్‌కు పోజులిస్తున్నారు. కాగా 500 టెస్టుకు మేం సిద్దం అంటూ మీరు సిద్దమా అంటూ అభిమానులను చీర్‌ చేస్తున్నారు. కాన్పూర్‌లోని గ్రీన్‌ పార్క్‌ స్టేడియం ఈ చారిత్రాత్మక మ్యాచ్‌కు ఆతిథ్యమివ్వనుంది.కాగా మ్యాచ్‌ నేపథ్యంలో ఇండియా, న్యూజిలాండ్‌ జట్టు ఇక్కడికి చేరుకున్నాయి. ఈ చారిత్రాత్మక టెస్టు మ్యాచ్‌ కోసం టీమిండియా మాజీ కెప్టెన్లు, కోచ్‌లు, బోర్డుల అధ్యక్షులు, సభ్యులు ఇలా ప్రతి ఒక్కరిని ఆహ్వానిస్తున్న బిసిసిఐ విందును  ప్రత్యేకంగా, చిర కాలం గుర్తుంచుకునేలా సుమారు 500 వంటకాలతో ఏర్పాటు చేయనుంది. ఇప్పటికే ఈ మ్యాచ్‌ రిఫరీగా భారత క్రికెట్‌ నియంత్రణ మండలి (బిసిసిఐ) ఢిల్లీ క్రికెట్‌ అసోసియేషన్‌ డైరెక్టర్‌ సునీల్‌ యాదవ్‌ను ఐసిసి నియమించింది. కాగా గురువారం నుంచి ఈ మ్యాచ్‌ కాన్పూర్‌ వేదికగా జరుగనుంది. ఇక వెస్టిండీస్‌లో సిరీస్‌ విజయంతో ఊపు మీదున్న కోహ్లీ సేన సొంత గడ్డపై జరుగనున్న చారిత్రాత్మక మ్యాచ్‌ను గెలిచి  500 టెస్టు వేడుకను మరింత మధురంగా మలచాలని భావిస్తుంది.
గెలుపు కోసం కోహ్లీ సేన సాధన
భారత్‌ ఆడనున్న చారిత్రక 500వ టెస్టులో ఘన విజయం సాధించాలని కోహ్లీసేన ఉవ్విళ్లూరుతుంది. కాగా కోచ్‌ కుంబ్లే  ఆధ్వర్యంలో బుధవారం కఠోరసాధన చేసింది. పిచ్‌ను పరిశీలించి వ్యూహా లకు సిద్దం చేసుకున్నారు. మరోవైపు అంతకు ముందే కాన్పూర్‌ చేరుకున్న న్యూజిలాండ్‌ ఆటగాళ్లు సైతం సాధన చేశారు.
ప్రతిష్టాత్మక 500వ టెస్టు మ్యాచ్‌ కావడంతో బిసిసిఐ ఈ వేడుకలను ఘనంగా నిర్వహించను న్నది. మాజీ కెప్టెన్లు,దిగ్గజ క్రికెటర్లు, అధికారులను సన్మానించనుంది. కాగా ఉత్సవాల్లో అభిమానులను భాగం చేసేందుకు మీ కలల జట్టును ఎంపిక చేయండని పేస్‌బుక్‌లో ఓటింగ్‌ సైతం నిర్వహిస్తుంది.
విలియమ్సన్‌ వ్యూహం ఇదే
భారత్‌తో సుధీర్ఘసిరీస్‌ ఆరంభానికి ముందు ఒత్తి డిని తగ్గించుకునేందుకు న్యూజిలాండ్‌ ప్రయ త్ని స్తుంది. కాన్పూర్‌ వేదికగా భారత్‌తో తొలి  టెస్టు ఆరంభం కానున్న నేపథ్యంలో న్యూజిలాండ్‌ కెప్టెన్‌ కేన్‌ విలియమ్సన్‌ జట్టు బలాబలాలపై మాట్లా డుతూ టీమిండియాకు నాణ్యమైన స్నిన్నర్లున్నారు. సొంతగడ్డపై అపారఅనుభవం వారికి కలిసొస్తుంది. అయితే ఈ ఏడాది ఇక్కడ జరిగిన టి20 ప్రపంచ కప్‌లో మా యువ స్పిన్నర్లు సైతం బాగా ఆడారు.కాగా ఈ సిరీస్‌ కూడా ఆ స్పిన్‌ వ్యూహంతోనే కోహ్లీ సేనపై ఒత్తిడి పెంచేందుకు ప్రయత్నిస్తాం అని విలియమ్సన్‌ వివరించాడు.